จังหวัดตาก กรมการค้าต่างประเทศ กระทรวงพาณิชย์ จัดงานมหกรรมการค้าชายแดน ไทย-เมียนมา ประจำปี 2562
จังหวัดตาก กรมการค้าต่างประเทศ กระทรวงพาณิชย์ จัดงานมหกรรมการค้าชายแดน ไทย-เมียนมา ประจำปี 2562             นายบุญยฤทธิ์ กัลยาณมิตร ปลัดกระทรวงพาณิชย์ เป็นประธานพิธีเปิด งานมหกรรมการค้าชายแดน ไทย-เมียนมา ประจำปี 2562 เพื่อให้เกิดความสะดวกคล่องตัว สร้างความมั่นคง มั่งคั่ง ยั่งยืน ให้กับเมืองหน้าด่านการค้าชายแดน ไทย-เมียนมา โดยมี นายชุตินันท์ สิริยานนท์ รองอธิบดีกรมการค้าต่างประเทศ เป็นผู้กล่าวรายงาน และมี นายสมชัย กิจเริญรุ่งโรจน์ รองผู้ว่าราชการจังหวัดตาก นำคณะผู้แทนภาครัฐและภาคเอกชน จังหวัดตาก และ จังหวัดเมียวดี ประเทศสาธารณรัฐแห่งสหภาพเมียนมา คอยให้การต้อนรับ ประเทศไทย และ ประเทศเมียนมา มีชายแดนติดต่อกัน 2,400 กิโลเมตร มีอาณาเขตติดต่อกับไทย 10 จังหวัด รัฐบาลจึงให้ความสำคัญในการสนับสนุนการค้าชายแดนไทย-เมียนมา เพื่อให้เกิดความสะดวกคล่องตัว สร้างความมั่นคง มั่งคั่ง ยั่งยืน ให้กับเมืองหน้าด่านการค้าชายแดน และพี่น้องประชาชนในพื้นที่ของทั้งสองฝั่งประเทศ เมืองคู่ขนานเขตเศรษฐกิจพิเศษ ให้มีชีวิตความเป็นอยู่ที่ดีขึ้น โดยมุ่งแก้ไขปัญหาอุปสรรคทางด้านการค้า การลงทุนระหว่างกัน รวมทั้งจัดกิจกรรมส่งเสริมและกระตุ้นเศรษฐกิจให้มีความเข้มแข็ง เช่น งานมหกรมการค้าชายแดน 4 ภูมิภาคที่ติดกับ ประเทศเพื่อนบ้าน ได้แก่ กัมพูชา สปป.ลาว เมียนมา และ มาเลเซีย เพื่อสร้างเครือข่ายผู้ประกอบการรุ่นใหม่ให้กับประเทศไทยและประเทศเพื่อนบ้าน โดยมีกำหนดการจัดขึ้นระหว่างวันที่ 4-7 กรกฎาคม 2562 ณ ลานจัดงานโรงแรมเซ็นทรา บายเซนทารา อำเภอแม่สอด จังหวัดตาก เพื่อส่งเสริมการค้าชายแดน เป็นการกระชับความสัมพันธ์ระหว่างประเทศไทยและเมียนมา ให้แน่แฟ้นมากยิ่งขึ้น#งานมหกรรมการค้าชายแดน ไทย-เมียนมา  จังหวัดตาก #สำนักข่าวกรมประชาสัมพันธ์ #NNT #ILOVETHAILAND